***2. számú melléklet***

**HÁZIREND**

**Pöttöm Sziget Bölcsőde**

**2020.**

**Tartalom**

[1. Házirend hatálya 2](#_Toc523737594)

[2. Az intézmény nyitvatartási ideje 2](#_Toc523737595)

[3. Az intézmény által nyújtott szolgáltatások köre 3](#_Toc523737596)

[4. Étkeztetés rendje 3](#_Toc523737597)

[5. Az intézményi jogviszony megszűnésének szabályai 3](#_Toc523737598)

[Igénybevétel megszüntetése 4](#_Toc523737599)

[6. Az intézmény alapfeladatát meghaladó programok és szolgáltatások köre 4](#_Toc523737600)

[7. Panaszjog érvényesítésének módja 4](#_Toc523737601)

[8. A gyermek jogai és kötelességei 4](#_Toc523737602)

[9. Érdekképviseleti Fórum 5](#_Toc523737603)

[10. Egyéb kiegészítő szabályok 6](#_Toc523737604)

# Házirend hatálya

A házirend olyan szabályokat tartalmaz, amelyek az ellátottakra, szülőkre, a dolgozókra továbbá az intézmény területén tartózkodó valamennyi személyre nézve egyaránt kötelező.

# Az intézmény nyitvatartási ideje

Az intézmény munkanapokon 6:00 - 18:00 óra között tart nyitva.

**Fogadóóra**: minden szerdán 9:00 – 11:00 óráig

Az intézmény vezetője és helyettese a hivatali fogadó órájától eltérően is tart fogadóórát előzetes, telefonos időpont egyeztetés alapján.

Napirend

06.00 – 08.00 A gyermekek érkezése, kézmosás, játék

08.00 – 08.30 Reggeli

08.30 – 09.00 Szabad játéktevékenység, szükség szerint fürdőszobai műveletek

09.00 – 09.30 Játék a csoportszobában, vagy levegőzés az udvaron

09.40 – 10.05 Tízórai

10.05 – 11.30 Szobai vagy udvari tevékenységek, fürdőszobai műveletek,

11.30 – 12.00 Ebéd

12.00 – 14.30 Pihenőidő

14.30 – 15.00 Ébredési sorrendben fürdőszobai műveletek, szabad játéktevékenység

15.00 – 15.20 Uzsonna

15.20 – 18.00 Szabad játéktevékenység, a gyermekek hazaadása érkező szüleiknek

# Az intézmény által nyújtott szolgáltatások köre

* szakszerű gondozás-nevelés, testi-lelki szükségletek kielégítése,
* a fejlődés és a szocializáció segítése,
* napi négyszeri (orvos által ellenőrzött, az életkornak megfelelő) étkezés,
* a fejlődéshez szükséges egészséges és biztonságos környezet,
* egészségvédelem, egészségnevelés, kulturhigiénés szokások kialakulásának segítése,
* állandóság (saját kisgyermeknevelő-rendszer), egyéni bánásmód,
* időjárástól függően napi lehetőség a szabad levegőn való játékra,
* az egyéni ruhanemű kivételével textíliával történő ellátás,
* korcsoportnak megfelelő játékeszközök,
* rendszeres orvosi felügyelet,
* az óvodai életre való felkészítés.

# Étkeztetés rendje

A gyermekeknek napi négyszeri étkezésre van lehetőségük térítési díj ellenében, melyek időpontját a napirend határozza meg.

Az ételallergiás vagy más egészségügyi okból diétára szoruló gyermeknek tudjuk biztosítani a diétás étkezést abban az esetben, ha a szülő szakorvosi véleménnyel igazolni tudja, hogy gyermeke diétára szorul.

**Étkezési igény lemondása**

A heti étkezésigénylést megelőző héten kell jelenteni a lemondás szándékát. A megkezdett héten – változás esetén - az étkezést előző nap reggel 8 óráig lehet lemondani, ill. bejelenteni. Ennek hiányában a már megrendelt étkezést is ki kell fizetni. Két napon túli hiányzás esetén a bölcsőde automatikusan lemondja a gyermek étkezését, amit a szülőnek/törvényes képviselőnek a gyermek bölcsődébe érkezése előtti napon, reggel 8 óráig újra meg kell rendelnie.

1. **Az intézményi jogviszony megszűnésének szabályai**

**Az ellátás megszűnik**

* az intézmény jogutód nélküli megszűnésével,
* a jogosult halálával,
* a jogosultság feltételeinek megszűnésével,
* az ellátott másik intézményben történő elhelyezésével.
* ha a jogosult a házirendet ismételten, súlyosan megsérti:

- bölcsőde által meghatározott időpontok be nem tartásával,

- gyermek betegségének és kezelésének elhallgatásával,

- a bölcsőde dolgozóival szemben tanúsított nem megfelelő kommunikációval, sértegetéssel, - agresszív viselkedéssel, bántalmazással,

- az intézményen belül bármilyen rongálással, tárgyak eltulajdonításával,

- együttműködés megtagadásával,

**Igénybevétel megszüntetése**

A bölcsődei ellátás igénybevételének megszüntetését a szülő bármikor kérelmezheti az intézményvezetőnél, illetve az Intézményvezető-helyettesnél, mely szándékáról írásos nyilatkozatot kell tennie a *Megállapodás megszüntetése* dokumentum hitelesítésével.

Meg kell szüntetni annak a gyermeknek a bölcsődei ellátását, aki orvosi szakvélemény alapján egészségi állapota miatt bölcsődében nem gondozható.

# Az intézmény alapfeladatát meghaladó programok és szolgáltatások köre

Az intézmény alapfeladatkörébe nem tartozó szolgáltatásokról, valamint az intézmény által szervezett szabadidős programokról aktuális információk a társalgók faliújságain találhatóak.

Az alapfeladaton kívül igénybe vehető szolgáltatások térítésmentesen

* családi programok(családi délután),
* közösen szervezett társadalmi ünnepek,
* hagyományt teremtő és megőrző alkalmak.
* napközbeni gyermekfelügyelet

Térítési díj ellenében igénybe vehető szolgáltatás

* időszakos gyermekfelügyelet
* napközbeni gyermekfelügyelet

A szülők igénye szerint külön programokat is szervezünk.

# Panaszjog érvényesítésének módja

A gyermek, a gyermek szülője vagy más törvényes képviselője, továbbá a gyermekek érdekeinek védelmét ellátó érdekképviseleti és szakmai szervek szóban vagy írásban panasszal élhetnek az intézmény vezetőjénél vagy érdekképviseleti fórumánál

* az ellátást érintő kifogások orvoslása érdekében,
* a gyermeki jogok sérelme, továbbá az intézmény dolgozói kötelezettségszegése esetén,
* az iratbetekintés megtagadása esetén.

Az Intézményvezető intézkedésével egyet nem értés esetén panasszal az intézmény fenntartójához, Érd Megyei Jogú Város Önkormányzatához lehet fordulni.

Az ellátott kérheti panaszának kivizsgálásában az ellátottjogi képviselő segítségét is, akinek elérhetősége jól látható helyen az intézmény faliújságjára kifüggesztésre került.

1. **A gyermek jogai és kötelességei**

A gyermeki jogok védelme minden olyan természetes és jogi személy kötelessége, aki a gyermek nevelésével, oktatásával, ellátásával, törvényes képviseletének biztosításával, ügyeinek intézésével foglalkozik. A gyermekbántalmazással szembeni védelemhez való jogának érvényesítése érdekében a gyermek számára gyermekjóléti alapellátást vagy gyermekvédelmi szakellátást biztosító, továbbá a gyermek törvényes képviseletének ellátásával, ügyeinek intézésével foglalkozó szervek és személyek a gyermekek és az ifjúság védelméért felelős miniszter (a továbbiakban: miniszter) által jóváhagyott egységes elvek és módszertan alkalmazásával járnak el.

A gyermekjogi képviselő ellátja a gyermekvédelmi gondoskodásban részesülő gyermek e törvényben meghatározott jogainak védelmét, és segíti a gyermeket jogai megismerésében és érvényesítésében, valamint kötelességei megismerésében és teljesítésében. A gyermekjogi képviselő kiemelt figyelmet fordít a különleges vagy speciális ellátást igénylő gyermek védelmére.

Az ellátás megkezdésekor az ellátásra jogosult gyermeket és törvényes képviselőjét tájékoztatni kell az ellátás tartamáról és feltételeiről, valamint az intézmény által vezetett, reá vonatkozó nyilvántartásokról, az ellátás igénybe vevő jogairól, kötelezettségeiről A szülő vagy más törvényes képviselő iratbetekintéssel összefüggő jogait a Gyvt. 136..§ (5) ; 136/A.§.- a szabályozza, Minden eszközzel biztosítani kell az igénybe vevőnek az Alkotmányban és jogszabályban alapvetően meghatározott jogait.

Az igénybe vevő személyes adatainak védelme az intézmény alapvető feladata.

Az ellátottaknak nyújtott szociális szolgáltatások során tilos a hátrányos megkülönböztetés bármilyen okból, nemre, vallásra, nemzeti, etnikai hovatartozásra, politikai véleményre, korra, cselekvőképességének hiánya vagy korlátozottsága, fogyatékossága, születési vagy egyéb helyzete miatt.

A gondozottak jogainak védelmét szolgálja az Érdekképviseleti Fórum működtetése, valamint a gyermekjogi képviselővel történő kapcsolattartás.

**A gyermekjogi képviselő elérhetősége**

A gyermekjogi képviselő elérhetősége kifüggesztve megtalálható:

Berze Mariann

telefon: 20-48-99-565

e-mail: [mariann.berze@ijb.gov.hu](mailto:mariann.berze@ijb.gov.hu)

1. **Érdekképviseleti Fórum**

A Gyv.tv. 35. §.(1) bekezdése értelmében az intézmény fenntartója meghatározza az ellátásban részesülők érdekvédelmét szolgáló érdekképviseleti fórum megalakításának és működésének szabályait.

Az érdekképviseleti fórum szavazati jogú választott tagjai:

* az ellátásban részesülő gyermek szülei vagy más törvényes képviselői (2 fő)
* az intézmény dolgozóinak képviselői (1 fő)
* az intézményt fenntartó képviselői (1 fő).

**Az érdekképviseleti fórum:**

* Megvizsgálja az elé terjesztett panaszokat, és döntést hoz a hatáskörébe tartozó ügyekben.
* Intézkedést kezdeményez a fenntartónál, az intézmény ellenőrzését ellátó fővárosi gyámhivatalnál illetve más hatáskörrel rendelkező szervvel.
* Véleményt nyilvánít az intézmény vezetőjénél a gyermeket érintő ügyekben.
* Javaslatot tehet az intézmény alaptevékenységével összhangban végzett szolgáltatások tervezéséről, működéséről, ebből származó bevételének felhasználásáról.
* Egyetértési jogot gyakorol a házirend jóváhagyásánál.

Szülői értekezletetévente egyszer (május vagy június hónapban) tart az új felvételes gyermekek szülei részére a bölcsőde vezetője az alábbi témaköröket érintve: bölcsődei élet, házirend, gondozás-nevelés stb.

Aktuális feladatok megvitatására rendkívüli szülői értekezletet is összehívhat a vezető.

1. **Egyéb kiegészítő szabályok**

Az étkezések ideje alatt a kisgyermeknevelők nem vehetnek be gyermeket, mert az étkező gyermekeket nem lehet felügyelet nélkül hagyni, és ebben az időszakban a kisgyermeknevelő egyedül van a csoportban.

A bölcsődébe csak egészséges gyermek hozható. A közösség érdekében lázas (37,5°C-nál magasabb testhőmérsékletű), antibiotikumot szedő vagy fertőző gyanús gyermek a bölcsődét nem látogathatja. Ilyenkor kérjük a háziorvosnak megmutatni a gyermeket, az Ő és a közösség egészségének védelme érdekében. A családban előforduló fertőző betegségről a bölcsődét értesíteni szíveskedjenek. Gyógyulás után orvosi igazolással fogadjuk az ellátottat.

A gyermek gyógyszer- és ételérzékenységéről kérjük, hogy a szülő írásban tájékoztassa a bölcsődét, illetve a szakorvosi véleményt minden esetben mutassa be.

A szakorvos által felírt az alapbetegség kezelésére (epilepszia stb..) szolgáló gyógyszerek beadása az intézményben megoldható.

A szülő, gondviselő köteles gyermekének személyi tisztaságáról, valamint ruházatának rendezettségéről gondoskodik. Minden gyermeknek szüksége van szobai váltó játszóruhára, valamint olyan udvari cipőre, csizmára és overallra, amely az udvari játéktevékenységhez használható, és nem kell a gyermeknek fokozottan vigyázni rá.

A bölcsődéből a gyermekeket csak a szülő vagy az általa megbízott (írásban vagy előzőleg bemutatott) 14 év fölötti személy viheti el.

Gyermekek érkezése mindennap legkésőbb délelőtt 10 óráig történjen meg.

Abban az esetben, ha a bölcsődében a gyermek napközben megbetegszik, a kisgyermeknevelő értesíti a szülőt vagy a hozzátartozókat. Ezért fontos a pontos cím és telefonszám megadása, melynek változását azonnal szíveskedjenek bejelenteni. Kérjük, hogy ilyen esetben minél előbb gondoskodjanak a gyermek hazaviteléről, illetve orvosi ellátásáról, növelve ezzel a mielőbbi gyógyulás esélyeit.

Amennyiben a szülő gyermekét betegség vagy más ok miatt nem hozza bölcsődébe, a távolmaradás okáról kérjük, hogy mindig tájékoztassa a bölcsődevezetőt vagy a kisgyermeknevelőt.

Bölcsődei közösségbe az a gyermek hozható, aki az életkorhoz kapcsolódó kötelező védőoltásokat, megkapta. Az időközben beadott védőoltásról a gyermekorvos az oltási könyvben vagy hivatalos orvosi igazoláson dokumentál, amit a szülőknek az oltás beadási időpontját követő 3 napon belül a bölcsődében kötelező bemutatni.

A bölcsődében hagyott, vagy hozott tárgyakért felelősséget vállalni nem tudunk.

Az öltözőszekrényben higiénés okok miatt élelmiszert tárolni tilos!

Fülbevalóval, lánccal, nyakba akasztott cumival gyermeket a balesetveszély miatt bölcsődénkben nem fogadunk, még a szülő felelősségvállalása esetén sem!

**Szülőkre vonatkozó külön szabályok**

Dohányozni az intézmény egész területén tilos, illetve az intézmény bejáratától 5 m-en belül tilos!

Az intézmény helységeiben tűzveszélyes, füstképződéssel járó tevékenységet folytatni tilos!

Az intézmény területén a szemetet az arra kijelölt helyre kérjük dobni. Az udvar területén szemetelni tilos!

Az intézmény berendezési tárgyait csak rendeltetésszerűen lehet használni, a szándékosan okozott károkért a rongáló anyagi felelősséggel tartozik.

Az intézmény területén tilos telefonnal, vagy kép felvételére alkalmas eszközzel felvételt készíteni. Az intézmény közösségi életéről felvétel készítése előtt a közösség tagjait tájékoztatni kell, melyet aláírásukkal igazolnak.

Érd, 2020.

Intézményvezető